सिलियन बोले- ‘मुझे यह इंस्पायरिंग लगी’, ओएमजी के लिए अक्षय ने भी किया था ऐसा
Oppenheimer Movie Actor Cillian Murphy On Bhagwat Gita - हॉलीवुड के मशहूर डायरेक्टर क्रिस्टोफर नोलन की हालिया रिलीज फिल्म 'ओपेनहाइमर' है। फिल्म में एक्टर सिलियन मर्फी ने साइंटिस्ट जे. रॉबर्ट ओपेनहाइमर
हॉलीवुड के मशहूर डायरेक्टर क्रिस्टोफर नोलन की हालिया रिलीज फिल्म 'ओपेनहाइमर' है। फिल्म में एक्टर सिलियन मर्फी ने साइंटिस्ट जे. रॉबर्ट ओपेनहाइमर का लीड रोल प्ले किया है। एक इंटरव्यू में सिलियन ने भगवत गीता का जिक्र किया।फिल्म को पेरिस के ले ग्रैंड रेक्स में 11 जुलाई को रिलीज किया गया था। इंडिया और यूएस में यह 21 जुलाई को रिलीज होगी। सिलियन के अलावा इसमें रॉबर्ट डाउनी जूनियर और एमिली ब्लंट जैसे कलाकार भी नजर आएंगे।
बोले- यह मुझे खूबसूरत लगी
फिल्म क्रिटिक सुचित्रा त्यागी को दिए एक इंटरव्यू में सिलियन ने कहा, ‘मैंने इस किरदार की तैयारी के लिए भगवत गीता पढ़ी थी। मुझे यह बहुत ही खूबसूरत और इंस्पायरिंग लगी। मुझे लगता है कि यह उनके (साइंटिस्ट ओपेनहाइमर) लिए एक सांत्वना थी, उन्हें इसकी जरूरत थी और इसने उन्हें जीवन भर बहुत सांत्वना दी।’
संस्कृत के स्टूडेंट थे साइंटिस्ट ओपेनहाइमर
1945 में दुनिया के पहले एटॉमिक बम को टेस्ट करने के बाद साइंटिस्ट जे. रॉबर्ट ओपेनहाइमर को अपनी गलती का अहसास हुआ था। तब संस्कृत के स्टूडेंट रहे ओपेनहाइमर ने भगवत गीता की एक लाइन कही थी, 'अब मैं विनाश बन गया हूं।'
कृष्ण के किरदार के लिए अक्षय ने पढ़ी थी गीता
अक्षय कुमार ने भी 2012 में रिलीज हुई फिल्म ’ओह माय गॉड’ में अपने किरदार की तैयारी के लिए भगवत गीता पढ़ी थी। फिल्म में उन्होंने भगवान कृष्ण का किरदार निभाया था। फिल्म ने बॉक्स ऑफिस पर अच्छा परफॉर्म किया था।
विल स्मिथ ने भी किया था गीता का जिक्र
इससे पहले हॉलीवुड एक्टर विल स्मिथ भी भगवत गीता पढ़ चुके हैं। हालांकि, उन्होंने ऐसा किसी किरदार की तैयारी के लिए नहीं किया था। उन्हें भारत का इतिहास और कल्चर बहुत पसंद है।
इसके अलावा जूलिया रॉबर्ट्स, सिलवेस्टर स्टैलोन, ह्यू जैकमैन, रॉबर्ट डाउनी, ब्रैड पिट, मार्क जुकरबर्ग और स्टीव जॉब्स समेत कई सेलेब्स सनातन धर्म की बात कर चुके हैं।